Azerbajdzsán abban az évben csatlakozott először, amelyben rendezték a felnőtt versenyt. A kaukázusi országok közül utolsóként csatlakozott a fesztivál mezőnyéhez, mivel Grúzia és Örményország 2007-ben debütáltak. Korábban egyszer, 2008-ban jelezték előzetesen részvételi szándékukat, de végül nem indultak el, mivel akkor a végső döntést a határidő lejárta után hozták meg, így az EBU pénzbüntetést szabott ki. 2012-ben a nemzeti válogatót Omar és Suada nyerte Girls and Boys (Dünya sənindir) című dalukkal, így ők képviselhették az országot. Első szereplésük 49 ponttal az utolsó előtti helyen végeztek. Egy évvel később szerezték meg eddigi legjobb helyezésüket, amelyet Rustam Karimovnak köszönhetnek. A Me and My Guitar című szerzemény a legjobb tíz közé repítette az országot, szám szerint hetedik helyen végeztek. A jó eredmény ellenére a következő versenytől az ország indokolatlanul visszalépett, és csak négy évvel később, 2018-ban tértek vissza. Ebben az évben érték el legrosszabb eredményüket. A húszfős mezőnyben tizenhatodikként végeztek, így a következő évben ismét a távolmaradás mellett döntöttek.